钦定古今图书集成/明伦汇编/氏族典/第193卷 > 姚让
## 钦定古今图书集成/明伦汇编/氏族典/第193卷 > 姚让

按名山藏《货殖记》：让其先浙人，洪武初，以殷实徙京
师，占籍上元县。至让而益务生节用，富益不赀。性乐
施予，凡贫不能葬亲，死无棺殓及转徙流离者，踵门
告让，无不赒济。桥道渠陂井闸之属，悉为人经理作
治。成化初，出私财作新国子监之敝坏者，其自奉蔬
布，家人服食资费，悉有常经。时有僧道乞食过门，则
绝之曰：“自不治生，谁能养汝一钱？”